Rasmus B. Anderson

Rasmus Bjørn Anderson (født 12. januar 1846, død 2. mars 1936) var en norsk-amerikansk forfatter, filolog og diplomat.

Han ble født i Albion i Wisconsin i USA av norske foreldre som emigrerte fra Sandeid/Vikedal i Ryfylke. Foreldrene var kvekersympatisører som ledet de norske immigrantene til USA i 1836.Anderson, Rasmus B. (2. desember 1894.): The First Chapter of Norwegian Immigration to America", Chicago Tribune

Andersson var professor ved University of Wisconsin-Madison fra 1867 til 1883, og grunnla instituttet for skandinaviske studier der, det eldste i sitt slag ved et amerikansk universitet.«Grand old Viking dies». Nekrolog. Wisconsin State Journal, 3. mars 1936.

Rasmus B. Anderson grunnla også forlaget Norrœna Society, som fokuserte på å utgi oversettelser av tekster knyttet til «the History and Romance of Northern Europe». Han skrev en rekke bøker med skandinaviske temaer, og oversatte også flere verk fra skandinavisk til engelsk, blant annet verk av Bjørnstjerne Bjørnson.

Fra 1885 til 1889 var Anderson USAs ministerresident og generalkonsul i Danmark. Da han kom tilbake til USA i 1889 ble han redaktør for den norskspråklige ukeavisen Amerika (1898–1922)«Wisconsin professor who hobnobbed with kings». Milwaukee Journal, 26. juni 1932.

Andersons bok America Not Discovered by Columbus bidro i avgjørende grad til å popularisere kunnskapen om at vikingene var de de første europeerne som oppdaget Amerika. Anderson startet en bevegelse for å ære Leiv Erikson med en offisiell minnedag i USA. Takket være dette arbeidet ble Leif Erikson Day en offisiell minnedag i hans hjemstat Wisconsin og flere andre amerikanske delstater. Flere årtier etter hans død ble det en minnedag i hele USA gjennom president-proklamasjon i 1964.

 Utvalgt bibliografi 
 America Not Discovered by Columbus: an historical sketch of the discovery of America by the Norsemen in the tenth century (1874)
 Norse Mythology (1875)
 Viking Tales of the North (1877)
 The Younger Edda (1880)
 Life Story of Rasmus B. Anderson (1915, med Albert O. Barton)

 Referanser 

 Litteratur 
 Knaplund, Paul (1954): «Rasmus B. Anderson, Pioneer and Crusader», Norwegian American Historic Association. I8, s. 23-43
 Husvedt, Lloyd (1979): Rasmus Bjørn Anderson. Scandinavians in America, Arno Press

Kategori:Forfattere fra USA
Kategori:Diplomater fra USA
Kategori:Filologer fra USA
Kategori:Personer fra USA av norsk opphav
Kategori:Personer fra Dane County i Wisconsin